ვაზგენ სარქისიანი
ვაზგენ სარქისიანი (სომხ. Վազգեն Սարգսյան, დ. 5 მარტი, 1959, არარატი — გ. 27 ოქტომბერი, 1999, ერევანი) — სომხეთის პოლიტიკური და სამხედრო მოღვაწე, მწერალი. დაიღუპა სომხეთის პარლამენტში განხორციელებული ტერაქტის დროს. წიგნებისა და პუბლიკაციური ნაშრომების ავტორი. ორჯერ ეკავა სომხეთის თავდაცვის მინისტრის თანამდებობა (1991–1992 და 1995–1999 წლებში). 1999 წლის ივნის-ოქტომბერში კი ქვეყნის პრემიერ-მინისტრი იყო.